**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

* **Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՓԵՏՐՎԱՐԻ 13-Ի ԹԻՎ 264-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Համաձայն <<Նորմատիվ իրավական ակտերի մասին>> Հայաստանի Հանրապետության օրենքի 34-րդ հոդվածի՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի փետրվարի 13-ի <<Ճանապարհային ոլորտը համակարգող խորհուրդ ստեղծելու, խորհրդի կազմը և աշխատակարգը հաստատելու մասին>> թիվ 264-Ա որոշման մեջ կատարել հետևյալ փոփոխությունները.

1) որոշման N1 հավելվածը շարադրել նոր խմբագրությամբ` համաձայն հավելվածի:

2) որոշման N2 հավելվածի 2-րդ և 3-րդ կետը շարադրել հետևյալ նոր խմբագրությամբ՝

<< 2. Խորհուրդը միջգերատեսչական խորհրդակցական մարմին է, որի հիմնական նպատակը Հայաստանի Հանրապետությունում ճանապարհային ոլորտի իրականացման վերաբերյալ առաջարկությունների ներկայացումն է պետական կառավարման համակարգի և տեղական ինքնակառավարման համապատասխան մարմիններին:

3. Խորհրդի գործառույթներն են`

1) ընդհանուր օգտագործման բոլոր ճանապարհների (ներառյալ համայնքային ենթակայության) նկատմամբ սահմանված ստանդարտների միասնական իրականացման, ինչպես նաև ճանապարհային ոլորտի քաղաքականության վերաբերյալ առաջարկությունների ներկայացումը.

2) ճանապարհների կառուցման, շահագործման և պահպանման տարեկան ծրագրերի կազմման վերաբերյալ առաջարկությունների ներկայացումը.

3) ճանապարհային ոլորտի միջնաժամկետ ծախսերի ծրագրերի մշակման վերաբերյալ առաջարկությունների ներկայացումը.

4) ճանապարհային ակտիվների կառավարման համակարգի ներդրման վերաբերյալ առաջարկությունների ներկայացումը.

5) ճանապարհային ոլորտի բնագավառում միջոցառումների իրականացման գործընթացում պետական և մասնավոր, ինչպես նաև միջազգային համագործակցության վերաբերյալ առաջարկությունների ներկայացումը:

6) ճանապարհների կառուցման նախագծերում քաղաքացիական պաշտպանության նորմատիվ պահանջների նախատեսման և ներառման վերաբերյալ առաջարկությունների ներկայացումը» :>>:

Հավելված

ՀՀ կառավարության 2018 թվականի ---------------------թիվ------------որոշման

|  |
| --- |
| << Հավելված N 1  ՀՀ կառավարության 2014 թվականի  փետրվարի 13-ի N 264-Ա որոշման |

**Կ Ա Զ Մ**

**ՃԱՆԱՊԱՐՀԱՅԻՆ ՈԼՈՐՏԸ ՀԱՄԱԿԱՐԳՈՂ ԽՈՐՀՐԴԻ**

|  |  |
| --- | --- |
| Բ. Բադալյան | - ՀՀ տրանսպորտի, կապի և տեղեկատվական տեխնոլոգիաների նախարարի տեղակալ, խորհրդի նախագահ |
| Կ. Իսախանյան | - ՀՀ տարածքային կառավարման և զարգացման նախարարի տեղակալ |
| Հ. Ավագյան | -ՀՀ տնտեսական զարգացման և ներդրումների նախարարի տեղակալ |
| Ս. Քրմոյան | -ՀՀ արդարադատության նախարարի տեղակալ |
| Ա. Բալյան | -ՀՀ արտակարգ իրավիճակների նախարարի տեղակալ |
| Ա. Ղազարյան  Վ. Մովսիսիյան  Ա. Ղուլարյան | -ՀՀ բնապահպանության նախարարի տեղակալ  -ՀՀ ոստիկանության պետի տեղակալ  - ՀՀ քաղաքաշինության կոմիտեի նախագահի տեղակալ>>: |
|  |  |